|  |
| --- |
| Utviklings- og kompetanseetaten |
| AMU Møtereferat |
| Møtegruppe: | AMU |
| Møtested: | Teams |
| Møtetid: | 27.08.20 klokken 0900-1100 |
| Saksbehandler: | Kristin Lehne |
| Telefon: | 98002976 |

Til stede:

Fra administrasjonen Fra tillitsvalgte/vernetjenesten

Tor Fjellstad Emil Nygaard Nilsen

Birgit Aakre Erik Haugen

Bjørn Martinsen Tone Rakvåg

Kristin Lehne

Fraværende: Henriette Dan Solberg

Innkalling og dagsorden: Godkjent

Referat fra 24.06.20 Godkjennes neste møte

**AMU sak 10/20 Endring av organisatorisk plassering for UKEs servicesenter**

Saksfremstilling

UKE ønsker større grad av fleksibilitet og robusthet kapasitetsmessig samt økt faglig samhandling mellom fagmiljøene innen brukerstøtte og support og ønsker å om å samle hoveddelen av etatens supportfunksjon i samme styringslinje. Endringen vil kunne gi økt leveransekapasitet og bidra til å høyne faglig kvalitet gjennom mobilisering og optimal bruk av kompetanse og ressurser.

De arbeidsmiljømessige konsekvensene er vurdert.

VedtakAMU tar de arbeidsmiljømessige forholdene ved flytting av UKEs servicesenter til etterretning.

**AMU sak 11/20 Omgjøring av stilling og ny organisatorisk plassering – Økonomi/etatsservice**

Saksfremstilling
Det etableres et system for Overvåkende kontroller og hvor det skal lages en plan for innføring av internkontroll og styringssystem for informasjonssikkerhet skal revideres og videreføres

For å kunne ivareta disse oppgavene er det besluttet at det skal være to stillinger som internkontrollør i UKE.

De arbeidsmiljømessige forhold ved omgjøring av stilling er godt begrunnet og ivaretatt.

Vedtak

Arbeidsmiljøutvalget tar de arbeidsmiljømessige forholdene som er vurdert i relasjon til omgjøringen av stillingene med ny organisatorisk plassering til etterretning.

**AMU sak 12/20** **Justering av ledelsesstruktur – arbeidsmiljømessige konsekvenser.**

Saksfremstilling
I Grafisk og innholdsdesign er det behov for å ha to teamledere i seksjonen på grunn av høyt lederspenn for individuell tett oppfølging av ansatte. Dagens organisering innebærer at eksisterende teamleder har direkte personalansvar for 18 ansatte. Etatsdirektøren anser de arbeidsmiljømessige forhold ved justering av ledelsesstrukturen som godt begrunnet og ivaretatt.

Vedtak
AMU tar de arbeidsmiljømessige forholdene som er vurdert i relasjon til organisatoriske justeringer til etterretning.

**Korona informasjon**UKE har igangsatt en del tiltak i forbindelse med Koronasituasjonen, bla at ansatte som kan jobbe hjemme skal det. Hovedgrunnen til dette er at de fleste av oss kan jobbe hjemme og at vi dermed frigjør presset på kollektivtrafikken i Oslo.
Det ligger informasjon på etatens intranettside og under «lokale retningslinjer». Det er leder som godkjenner all fysisk tilstedeværelse og som må registrere dette inn i egen oversikt som alle ledere har tilgang til. Alle ledere med personalansvar skal følge opp egne ansatte og sikre at de har gode arbeidsdager både sosialt og fagmessig.

De ansatte som trenger utstyr, for eksempel skjermer, skal ta kontakt med egen leder som hjelper til med dette.

Det vil i løpet av kort tid bli sendt ut en questback undersøkelse til alle ansatte hvor spørsmål knyttet til dagens situasjon er hovedtema. Da vil ledelsen få en mulighet til å se hvilket behov ansatte har og hvilke tiltak som bør og kan igangsettes.